钦定古今图书集成/历象汇编/庶征典/第082卷 > 王充论衡 > 《五色露赋》王起
## 钦定古今图书集成/历象汇编/庶征典/第082卷 > 王充论衡 > 《五色露赋》王起

露表嘉瑞，国昭元吉。发五色以斯呈，掩百祥而非匹。
辉光骇目，知泛滟之维新；变化殊姿，觉凄清之有失。
若非泽无不被，化无不率，则何以感之于寥天，荥之
于圣日？尔其寂历地表，希微天宇。无声而零，有色斯
睹。始暧空而杂糅，俄泫草而周普。霑于衣也，皆成黼
黻之衣；润于土焉，更谓苴茅之土。且其白能受采，朱
则孔阳。青暎苔而转丽，元点漆而有光。既炫燿于众
彩，终错杂于中黄。傥在琉璃，味无沗于甘醴；如浮葭
菼，色讵变于凝霜。何湑兮之膏润，有焕乎之文章。固
可以扶寿而愈疾，俗泰而时康。徒观夫泥泥未晞，瀼
瀼既落。珠彩点缀，日华照灼。无烦勒毕之求，方成曼
倩之乐。散东陵之上，乍混其瓜；洒西山之中；更迷其
《蘗》其凝《厌浥》，其布葳蕤，鹤将警而未测，蝉欲饮而犹
疑，何绀雾而喻矣，何卿云而比之。则知坠露成文，休
祥有证，实我后之冥感，掩前王之嘉应。